L 332/8
HR
Službeni list Europske unije
27.12.2022.
(33)
Uredbom (EU) 2020/852 izmijenjena je Uredba (EU) 2019/2088 utoliko što se propisuje da sudionici na financijskim tržištima u predugovorne i periodične objave financijskih proizvoda koji za cilj imaju održivo ulaganje i kojima se ulaže u ekonomsku djelatnost koja pridonosi okolišnom cilju u smislu članka 2. točke 17. te uredbe uključe informacije o okolišnom cilju iz Uredbe (EU) 2020/852 te opis načina i mjere u kojoj su ulaganja na kojima se temelji financijski proizvod usmjerena u okolišno održive ekonomske djelatnosti iz članka 3.
te uredbe.
Osim toga, Uredbom (EU) 2019/2088 propisuje se i da sudionici na financijskim tržištima u predugovorne i periodične objave financijskih proizvoda koji promiču okolišna ili socijalna obilježja uključe informacije propisane za financijske proizvode koji za cilj imaju održivo ulaganje i kojima se ulaže u ekonomsku djelatnost koja u smislu te uredbe pridonosi okolišnom cilju.
Krajnjim ulagateljima treba omogućiti jednostavnu usporedbu financijskih proizvoda na osnovi razine ulaganja u okolišno održive ekonomske djelatnosti.
Sudionici na financijskim tržištima trebali bi stoga, za potrebe članka 6. stavaka 1. i 2. te članka 11. stavka 2.
Uredbe (EU) 2019/2088, u priloge dokumentima ili informacijama iz članka 6. stavka 3. i članka 11. stavka 2. te uredbe uključiti grafičke prikaze takvih ulaganja na temelju standardiziranih pokazatelja, s tržišnom vrijednosti ulaganja u okolišno održive ekonomske djelatnosti u brojniku i tržišnom vrijednosti svih ulaganja u nazivniku.
Kako bi se krajnjim ulagateljima omogućile pouzdane informacije, u brojniku bi trebala biti tržišna vrijednost ulaganja u društva u koja se ulaže koja predstavlja udio okolišno održivih ekonomskih djelatnosti tih društava u koja se ulaže te prihode od dužničkih vrijednosnih papira ako je prema uvjetima tih dužničkih vrijednosnih papira te prihode nužno iskoristiti za okolišno održive ekonomske djelatnosti.
Kako bi se obuhvatila sva ulaganja kojima se mogu financirati okolišno održive ekonomske djelatnosti, u brojnik bi trebalo moći uključiti infrastrukturnu imovinu, nekretnine, sekuritizacijsku imovinu i ulaganja u druge financijske proizvode iz članka 5. prvog stavka i članka 6. prvog stavka Uredbe (EU) 2020/852.
Budući da nema pouzdanih metodologija na temelju kojih se može utvrditi u kojoj su mjeri izloženosti koje proizlaze iz izvedenica izloženosti prema okolišno održivim ekonomskim djelatnostima, takve izloženosti ne bi trebale biti uključene u brojnik.
U nazivniku bi trebala biti tržišna vrijednost svih ulaganja.
(34)
Zasad nema odgovarajuće metodologije na temelju koje bi se moglo izračunati u kojoj su mjeri izloženosti prema središnjim državama, središnjim bankama i nadnacionalnim izdavateljima („izloženosti prema državi”) izloženosti prema okolišno održivim ekonomskim djelatnostima.
Radi bolje informiranosti krajnjih ulagatelja, primjereno je izračunati i grafički prikazati opseg ulaganja u okolišno održive ekonomske djelatnosti na dva načina.
Prvi je da se u brojnik dopusti uključiti ulaganja u dužničke vrijednosne papire koje izdaju središnje države, središnje banke i nadnacionalni izdavatelji ako je prema uvjetima tih dužničkih vrijednosnih papira primitke nužno iskoristiti za okolišno održive ekonomske djelatnosti, a u nazivnik uključiti ulaganja u dužničke vrijednosne papire koje izdaju središnje države, središnje banke i nadnacionalni izdavatelji, neovisno o korištenju primitaka.
Kako bi se krajnjim ulagateljima omogućile dodatne informacije za donošenje odluka o ulaganju, sudionici na financijskim tržištima trebali bi objasniti zašto određene izloženosti prema državi nisu izloženosti prema okolišno održivim ekonomskim djelatnostima, među ostalim ako je razlog nepostojanje odgovarajućih metodologija na temelju kojih se može izračunati u kojoj su mjeri te izloženosti izloženosti prema okolišno održivim ekonomskim djelatnostima.
Drugi je način da se iz brojnika i nazivnika isključe izloženosti prema središnjim državama, što bi dodatno poboljšalo usporedivost financijskih proizvoda i krajnjim ulagateljima omogućilo da procijene u kojoj se mjeri financijskim proizvodima ulaže u okolišno održive ekonomske djelatnosti, bez izloženosti prema državi.
(35)
Sudionici na financijskim tržištima trebali bi se moći osloniti na treće osobe koje pružaju podatke ako poduzeća još nisu ispunila obvezu iz članka 8.
Uredbe (EU) 2020/852 koja se odnosi na objavu informacije o tome kako su i u kojoj mjeri njihove aktivnosti povezane s ekonomskim djelatnostima koje se smatraju okolišno održivima u skladu s člancima 3. i 9. te uredbe.
Sudionici na financijskim tržištima trebali bi ulaganja u društva u koja se ulaže na koja se ne primjenjuje zahtjev o objavljivanju informacija iz članka 8.
Uredbe (EU) 2020/852 procjenjivati na temelju javno objavljenih podataka.
Samo ako takvi podaci nisu dostupni, sudionicima na financijskim tržištima trebalo bi dopustiti korištenje podataka dobivenih izravno od društava u koja se ulaže ili od trećih osoba, u svakom slučaju pod uvjetom da su tako dobiveni podaci istovjetni podacima objavljenima u skladu s tim člankom 8.